section_heading: Radnja
paragraph_text: Carmela, otključavajući vrata kuće i noseći namirnice, prisjeća se kad je A.J. na svojoj trokolici izjurio na ulicu niz prilaz. Ona uspaničeno vrisne, "Anthony!" Vrativši se u sadašnjost, Carmela gleda na prilaz, razmišljajući o gubitku A.J.-eve dječje nevinosti. Okreće se, otvara vrata i ulazi. Zastane u predvorju, s namirnicama još u rukama, shvaćajući kako je usamljena u velikoj kući sada kad su Tony, Meadow i A.J. otišli.